Source: https://zakonnik-prace.dashofer.sk/onb/33/komentar-k-zp-130-vyplata-mzdy-uniqueidmRRWSbk196FPkyDafLfWAC8laH3xR2zeSbneDOMvqq4e-kvg-_aFmw/?uri_view_type=5
Timestamp: 2020-04-07 17:43:35+00:00
Document Index: 10927338

Matched Legal Cases: ['§ 130', '§ 130', '§ 118', '§ 118', '§ 130', '§ 130', '§ 130', '§ 118', '§ 118', '§ 118', '§ 130']

Komentár k ZP § 130 Výplata mzdy | Nový Zákonník práce v praxi
20.4.2018, JUDr. et Mgr. Jozef Toman PhD., Zdroj: Verlag Dashöfer
5.1.13 Komentár k ZP § 130 Výplata mzdy
(2) Mzda sa vypláca vo výplatných termínoch dohodnutých v pracovnej zmluve alebo v kolektívnej zmluve. So zamestnancom vykonávajúcim domácku prácu možno dohodnúť výplatu mzdy aj za dodanie každej skompletizovanej pridelenej práce. Mzda podľa § 118 ods. 4 písm. a) sa vypláca v mesiaci jún príslušného kalendárneho roka a mzda podľa § 118 ods. 4 písm. b) sa vypláca v mesiaci december príslušného kalendárneho roka.
K § 130:
§ 130 upravuje pravidlá pre výplatu mzdy.
Zákonník práce v § 130 ods. 2 od 1.5.2018 ustanovuje, že mzda podľa § 118 ods. 4 písm. a) sa vypláca v mesiaci jún príslušného kalendárneho roka a mzda podľa § 118 ods. 4 písm. b)sa vypláca v mesiaci december príslušného kalendárneho roka. Ide o odkaz na § 118 ods. 4 a poskytovanie tzv. 13. mzdy (mzda pri príležitosti obdobia letných dovoleniek) a 14. mzda (mzda pri príležitosti vianočných sviatkov). Toto ustanovenie stanovuje povinnosť zamestnávateľa, ak chce ísť režimom poskytovania takejto mzdy (napr. s cieľom využiť úľavy na dani a odvodoch), aby túto mzdu vyplatil v júni, resp. v decembri. Ustanovenie hovorí o vyplatení a nie o zúčtovaní, ale možno sa domnievať, že vzhľadom na podmienky ustanovené v zákone o dani z príjmov (posudzovanie dĺžky trvania pracovnoprávneho vzťahu k 30.4. a k 31.10.) , že 13. mzda napr. nemôže byť zúčtovaná za január, február, marec, apríl, máj a následne vyplatená ako balík v júni.
V § 130 ods. 5 sa novelou č. 257/2011 Z. z. od 1.9.2011 zakotvila možnosť dohodnutia doručenia výplatnej pásky len elektronickou formou (e-mail), ak sa na tom dohodnú zamestnávateľ a zamestnanec.
Pri vyúčtovaní mzdy je zamestnávateľ povinný zamestnancovi vydať doklad obsahujúci najmä
údaje o jednotlivých zložkách mzdy,
o jednotlivých plneniach poskytovaných v súvislosti so zamestnaním,
o stave účtu konta pracovného času, ak je zavedené konto pracovného času (od 1. januára 2013),
o vykonaných zrážkach zo mzdy a
o celkovej cene práce.
Forma výplatnej pásky
Uvedený doklad sa poskytne v písomnej forme, ak sa zamestnávateľ so zamestnancom nedohodnú na jeho poskytovaní elektronickými prostriedkami (t.j. na to, aby sa poskytoval doklad elektronickými prostriedkami sa vyžaduje dohoda zamestnanca a zamestnávateľa, dohodu so zamestnancom nemožno nahradiť dohodou so zástupcami zamestnancov).
V tejto súvislosti zákon uvádza, že sa tak má stať pri vyúčtovaní mzdy, t.j. pri jej…